4e155458dc59ebe750ccfcb42f25fe05

Suočila sam se u životu s nekoliko problema koji su učinili da mrzim život i kad god se uznemirim, obratim se Allahu s molbom da mi uzme život što prije. To je moja želja i sada jer ne vidim rješenja za svoje probleme osim smrti, jedine koja me može riješiti ove patnje. Da li je ovo ***[haram](https://pitajucene.com/search/haram/questions/ "Pretraži pitanja o haramu")***?


* 
* 
* 
* 
* 
* 
* 

 
Propis željenja smrti zbog nevolje koja zadesi
pitajucene.com
2021.39

Ukoliko osoba zaželi smrt zbog nevolje koja je zadesi, učinila je ono što je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio kada je rekao: “Neka niko od vas ne zaželi smrt zbog nevolje koja ga zadesi, a ako već mora, neka kaže: ‘Moj Allahu , poživi me dok je život dobar za mene, i usmrti me kada smrt bude bolja za mene.’” Nije dozvoljeno onome koga je zadesila nevolja, tjeskoba ili problem da zaželi smrt, nego treba da se strpi, računa na nagradu kod Uzvišenog Allaha i čeka olakšanje na osnovu riječi Allahovog Poslanika, sallallahu alejhi ve sellem: “Znaj da je pobjeda sa strpljenjem, da je utjeha sa žalosti, i da je s teškoćom olakšanje. Neka zna svako onaj koga je zadesila kakva nevolja, da je ona iskup za grijehe koje je počinio, i ne zadesi vjernika briga, tuga, niti uznemirenje, a ni ubod trna a da mu Allah zbog toga ne oprosti grijehe.” Sa strpljenjem i računanjem na nagradu postiže stepen strpljivih, visoki stepen za čije je stanovnike Uzvišeni Allah rekao: ”A ti obraduj strpljive, one koje kada ih kakva nevolja zadesi kažu: ‘Mi smo Allahovi i mi ćemo se Njemu vratiti.”’ Mislim da je zapažanje ove žene koja ne vidi rješenje za svoje probleme osim smrti pogrešno, jer smrću se ne umanjuju problemi, štaviše mogu se povećati, jer koliko ljudi umre u nevolji zbog problema ili uznemirenja, a bili su nemarni prema svojoj duši, nisu molili za oprost grijeha, niti se pokajali Uzvišenom Allahu, tako da im smrt biva ubrzanje kazne, a da su ostali u životu i Allah ih uputio ka pokajanju i traženju oprosta, strpljenju, podnošenju teškoća i čekanju olakšanja , bilo bi to za njih veliko dobro.  

Na tebi je da se strpiš, računaš na nagradu i čekaš olakšanje od Uzvišenog Allaha, Koji je u Svojoj Knjizi rekao: ”Ta zaista je s teškoćom olakšanje.” I rekao je Allahov Poslanik, sallallahu alejhi ve sellem: “Znaj da je pobjeda sa strpljenjem, da je utjeha sa žalosti, i da je s teškoćom olakšanje.”


Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***


Prevela: Umu Muhamed, studentica Kulijet el-benat el-edebijje u Rijadu (Dirasat islamijje) iz knjige ”Fetavetul-mer`ah”


